Sidste år blev fire personer løsladt i en opsigtsvækkende drabssag, hvor en 56-årig mand blev dræbt af knivstikkeri i Frederikshavn. I dag faldt der dom i Retten i Hjørring, hvor en 5 3-årig kvinde var på anklagebænken, sigtet for drabet. Det har TV2 Nords reporter på stedet netop fortalt. Egentlig var det meningen, der først skulle falde dom i morgen onsdag, men allerede tirsdag kunne sagen afsluttes. Resultatet blev 6 års fængsel, fortæller TV2 Nords reporter. Den 53-årige kvinde havde erkendt knivstikkeriet, men ikke at hun havde til hensigt at dræbe - til trods for der bliv fundet stik i offerets hals, nakke og bryst. Derfor var dommen for vold med døden til følge, hvorimod anklageren argumenterede for manddrab og det dobbelte - 12 års fængsel. Inden det endte fatalt havde den 53-årige og 56-årige været i både fysisk klammeri og ophedet skænderi. Hele optrinnet har TV2 Nord tidligere fortalt foregik i misbrugsmiljøet i Frederikshavn. Siden den første anholdelse af fire personer, blev de tre efterfølgende løsladt, mens den sidste altså var på anklagebænken i dag. Her fortalte den 53-årige at den afdøde havde misbrugt hendes teenage-datter. Skænderier og vold udløst af alkohol og hash prægede de tos tilværelse, inden det endte helt galt sidste år. Se, da TV2 Nord sendte live her:

Referat:
Opgør i misbrugsmiljøet endte i knivstik, hvor en 56-årig forblødte.